Alla lihthanke piirmäära jääva hanke „Paide, Hillar Hanssoo põhikooli lekete likvideerimine“ hankedokument. 
 
Paide Linnavalitsus (asukoht Järva maakond, Paide linn, Paide linn, Keskväljak 14, 72711 Järva maakond, registrikood 77000246, tel 3850277) teeb pädevatele pakkujatele ettepaneku esitada pakkumus  vastavalt hankedokumentides sisalduvatele tingimustele.
1. Riigihanke nimetus: „Paide, Hillar Hanssoo põhikooli lekete likvideerimine“. 

2. Hankija (tellija) andmed: 

2.1. Paide linnavalitsus, Keskväljak 14, Paide. 

2.2. Kontaktisik: Heigo Laaneoks, Paide Linnavalitsus, Ehituse peaspetsialist, tel: 5217626  e-post heigo.laaneoks@paide.ee , 

2.3. Küsimuste korral saata küsimus e-postiga. E-posti küsimusele antakse siduv vastus, suuliselt saadud vastus ei pruugi olla siduv.

3. Hanke eesmärk: Paide, Hillar Hanssoo põhikooli (Kooli tn 1 Paide) sadevee lekete likvideerimine.
4. Hankelepingu eseme tehniline kirjeldus. 
4.1. Ca 2019 aastal ehitatud koolihoonet on periooditi kimbutanud sadevee lekked läbi lagede. Varasemates etappides on parandatud katust, likvideeritud katuse murukatet. Mõnevõrra on olukord paranenud, kuid päriselt ei ole probleemid kadunud.  

4.2. 2025 aastal teostatud ekspertiis (Ekspertiis.7z) tuvastas, lekked on tingitud eelkõige ebapädevalt projekteeritud ja ehitatud seintest, kuhu külgtuulega satub sadevesi ja seinakonstruktsioone mööda valgub laepaneelidesse, mille kaudu tekivad ruumilekked. 

4.3. 2026. aastal koostati remonditööde esimese etappi remonditööde kava (2026.06.12 remondi LÜ.zip), mis keskendub esimese korruse kohal asuva katuse ja seinte piirkonnale telgede A … G piirkonnas ning sellega piirneva teise korruse kohal oleva katuslaega, millel paiknevad päikesepaneelid. Tööd teostada vastavalt remondikavale.(I etapp ja II etapp). Põhiliselt on ette nähtud: 

4.3.1. Avada seinte välimine pind ja katuse seinapoolne riba, ehitada sein ja seinaühendus katusega veetihedaks 

4.3.2. Laiendada ja remontida päikesepaneelide aluse katuseosa veeneelusid ja äravoole. 

4.4. Pakkujatel on kohustuslik objektiga kohapeal tutvuda ja osaleda pakkumiseelsel koosolekul, kus lähteülesande koostaja täpsustab parandustööde nüansse ja vastab pakkujate küsimustele. 
4.5. Pakkumiseelne koosolek toimub objektil Kooli tn 1, Paide 13.07.2026 kell 13:00 objektil. 

5. Nõuded pakkujatele 

5.1. Pakkujal puuduvad üle 100 euro maksuvõlad 

5.2. Pakkuja 2025 majandusaasta käive on vähemalt 120 000 eurot. 

5.3. Pakkuja peab olema pädev ja kogenud analoogsete fassaadi- ja katusetööde tegemiseks. Pakkuja esitab nimekirja analoogsest töödest. 

6. Hankelepingu põhilised tingimused  

6.1. Eduka pakkumuse teinud isikuga (isikutega) sõlmitakse hankeleping. 

6.2. Hankelepingu sõlmimisel rakendatakse hankedokumendis ja selle lisades toodud nõudeid ja tingimusi. 

6.3. Hankijal on õigus muuta tööde mahtusid, koosseisu ja muid olulisi näitajaid koos lepingu maksumuse muutmisega lähtuvalt pakkuja tööde kalkulatsioonist tehtud ümberarvutustega 

6.4. Kõik hankelepingu täitmisega seotud otsesed ja kaudsed kulud sisalduvad lepingu maksumuses ja need kannab töövõtja, kui hankedokumendist ei tulene teisiti. 

6.5. Hankelepingut rahastatakse Paide linna eelarvest. Tasumine toimub ühekordselt peale kõigi tööde lõpetamist 20 päeva jooksul peale tellija poolt aktsepteeritud akti ja töövõtja poolt läbi arvekeskuse esitatud arve alusel, kui ei lepita teisiti kokku. 

6.6. Tellijal ei ole kohustust tasuda eelnevalt kokku leppimata lisatööde ja -kulutuste eest. 

6.7. Tellijal on õigus (enne tasumist) nõuda töövõtjalt selgitusi ja/või dokumente tööde ja kasutatud materjalide kohta.  

6.8. Edukaks tunnistatud pakkuja on kohustatud hankelepingu sõlmima 7 päeva jooksul edukaks tunnistamisest. Nõude pakkujapoolse rikkumise puhul on hankijal õigus see pakkumus tagasi lükata ja viia läbi uus pakkumuste hindamine või korraldada uus hange. 

7. Pakkumuses näidata 

7.1. Pakkuja nimi, registrikood, pakkuja esindaja isik hankelepingu täitmisel (nimi, e-post, telefon. 

7.2. Pakkuja pädevust tõendavad analoogsete objektide tööd koos objektide nimetamisega, tööde teostamise kirjelduse ja ajaga ning tellija esindaja nimega ja kontaktidega. 

7.3. Teostatavate tööde loetelu ja kirjeldus. 

7.4. Pakkumuse maksumuse kalkulatsioon. 

7.5. Hankelepingu täitmise tähtaeg. 

7.6. Pakkujal on õigus pakkuda omapoolne tehniline lahendus, kui ta peab seda paremaks ja optimaalsemaks hankija etteantud lahendusest. 

7.7. Lisa 1 vormikohane pakkumus ja sellele lisatud dokumendid esitada (pakkuja seadusliku esindaja poolt digitaalselt allkirjastatult) e-posti aadressile paide@paide.ee  hiljemalt 20.07.2026 kella 13.00-ks. Märgusõnaks  „Hanssoo lekked“. 

7.8. Ühispakkumuse puhul lisada ühispakkujate volikirjad nende esindajale volituste andmise kohta;  
8. Pakkumuste avamise täpne koht ja aeg 

8.1. Hankija avab pakkumused ilma pakkujate juuresolekuta 

8.2. Pakkumuste tagasilükkamine. Hankijal on õigus tagasi lükata kõik pakkumused, kui 

8.3. kõigi vastavaks tunnistatud pakkumuste maksumused ületavad hankelepingu eeldatavat maksumust; 

8.4. ükski pakkumus ei vasta hankedokumentides kehtestatud tingimustele. 
9. Täiendava teabe nõudmise õigus. 

9.1. Infovahetus hankija ja pakkujate vahel toimub e-posti vahendusel. 

9.2. Hankijal on õigus nõuda vajadusel pakkuja kvalifikatsiooni tõendamise kohta täiendavaid selgitusi ja täiendavate dokumentide esitamist. Pakkuja on kohustatud täiendavad selgitused ja dokumendid esitama 3 tööpäeva jooksul. Dokumentide mitteesitamisel ja/või rahuldavate selgituste mittesaamisel on hankijal õigus pakkuja tunnistada kvalifikatsiooninõuetele mittevastavaks. 

9.3. Hankijal on õigus nõuda vajadusel pakkumuse kohta täiendavaid selgitusi ja täiendavate dokumentide esitamist. Pakkuja on kohustatud täiendavad selgitused ja dokumendid esitama 3 tööpäeva jooksul. Dokumentide mitteesitamisel ja/või rahuldavate selgituste mittesaamisel on hankijal õigus pakkumus tunnistada hankedokumentide nõuetele mittevastavaks. 
10. Läbirääkimiste pidamine 

10.1. Hankija jätab endale õiguse pidada pakkujatega läbirääkimisi pakkumuse ja hankelepingu täpsustamiseks. Läbi võidakse rääkida tehnilise lahenduse, tööde koosseisude ja mahtude ning maksumuse, tööde teostamise ajagraafiku ja muude pakkumuse oluliste näitajate osas. Hankija võib anda pakkujatele võimalus pakkumuste korrigeerimiseks. 

 

11. Pakkumuse edukaks tunnistamine 

11.1. Hankijal on õigus pakkumus edukaks tunnistada kas kogu pakkumuse või selle osa suhtes (sõltuvalt pakkumuste maksumusest ja tellija maksejõust). Edukaks tunnistatakse tellijale soodsaim pakkumus, lähtuvalt pakkuja senistest kogemustest analoogsete probleemide lahendamisel, pakutavast tehnilisest lahendusest, pakkumuse maksumusest, tööde kestvusest ja ajast, kasutatavast tehnoloogiast ja töökorraldusest

